projecte-aina/catalan_government_crawling huggingface dataset:
El Departament d'Educació reprèn aquest mes d'octubre els webinars de Claustre Obert, una iniciativa que, sorgida en plena pandèmia i integrada en el Pla d'acció Centres Educatius en Línia, vol continuar donant la veu als docents i a la resta de la comunitat educativa per tal que aquests comparteixin eines, recursos i estratègies per a un nou aprenentatge amb el suport d'eines digitals.
Avui a les 18h la directora general d'Innovació, Recerca i Cultura Digital, Mar Camacho, presentarà el nou cicle "Claustre Obert a la recerca educativa, a l'entorn i a la mirada internacional".
Aquest cicle amplia la mirada a tres eixos temàtics: a la recerca educativa, per tal d'apropar als docents les investigacions de nivell nacional i internacional i aportar així una base d'arrel científica a les seves accions; a l'entorn, on es mostrarà l'activitat educativa que es duu a terme en espais culturals i equipaments esportius, en un moment en què és fonamental anar més enllà de l'aula; i a la mirada internacional, focalitzada en altres sistemes educatius, per conèixer de primera mà com treballen i com superen els reptes actuals.
Els webinars, de deu minuts de durada i amb un format funcional i dinàmic, s'emetran cada dijous a les 18h al web de Centres Educatius En Línia.
En el cas que no es puguin seguir en línia hi haurà la possibilitat de recuperar-los al mateix canal.
Aquests, a més, s'alternaran amb conferències d'experts nacionals i internacionals que tractaran sobre l'educació en temps d'incertesa.
Entre el 14 d'abril i el 3 de juliol del curs passat, i sota el títol "Respostes educatives en situacions d'excepcionalitat", es van programar 58 webinars, en els quals hi van participar 164 ponents de 82 centres educatius diferents amb 40.000 visualitzacions.
S'hi van tractar temes com la gestió en línia de l'orientació acadèmica i professional, la relació entre la comunitat educativa en temps de confinament i l'adaptació de projectes amb entitats externes.
Aquests webinars es van alternar amb monogràfics d'experts educatius que complementaven les experiències aportades pels diferents centres.
Les quarantenes per als contactes estrets i per als grups de convivència estables passen de 14 a 10 dies per tota la població de Catalunya.
Així ho estableix el nou "Procediment d'actuació enfront de casos d'infecció pel nou coronavirus SARS-CoV-2" actualitzat pel Departament de Salut.
Aquest canvi també tindrà incidència en l'àmbit escolar.
Així, les quarantenes que tinguin lloc als centres educatius seran ja per un període de 10 dies.
Respecte a les quarantenes iniciades abans de l'entrada en vigor del nou document, els centres avisaran a les famílies que els infants podran reprendre l'activitat presencial un cop hagin passat els 10 dies.
Tot i el canvi de dies de quarantena, les autoritzacions de confinament signades per les famílies al seu dia continuen sent vàlides.
Els professionals que es trobin en confinament sense baixa mèdica també es reincorporaran als centres educatius un cop transcorreguts aquests 10 dies, conjuntament amb la resta del grup estable de convivència.
I els que tinguin una baixa mèdica prescrita inicialment per 14 dies, que hagin estat substituïts en el seu lloc de treball al centre educatiu, s'incorporaran un cop acabi aquesta baixa mèdica, moment en què també finalitzarà del nomenament del seu substitut.
Actualització en casos positius i negatius al centre
L'actualització del document de "Procediment d'actuació enfront de casos d'infecció pel nou coronavirus SARS-CoV-2", estableix, com ja es va explicar recentment, que en cas sospita d'un cas, els menors del grup de convivència mantindran l'activitat escolar a l'espera dels resultats, sense barrejar-se amb la resta de grups.
Si les proves realitzades són negatives, els infants i tutors del grup continuaran amb normalitat les seves activitats, i l'alumne es podrà incorporar quan els símptomes hagin cedit i després de 24 h sense febre.
En cas positiu, s'establirà la quarantena de 10 dies del grup i tutor, i s'indicarà la prova PCR al propi centre o en altres punts específics segons indiquin els equips d'atenció primària.
El conseller d'Educació, Josep Bargalló, ha avançat avui que s'obrirà un procés participatiu per a la rehabilitació de l'Institut Celestí Bellera de Granollers, i ha anunciat que " el claustre de professorat, la direcció, les famílies, l'alumnat i l'ajuntament podran prendre part per decidir qüestions que el Departament deixa obertes a l'hora de fer noves construccions".
Ho ha fet durant la visita a dos centres educatius a Granollers, concretament l'Escola Mestres Montaña i l'Institut Celestí Bellera, acompanyat de l'alcalde del municipi, Josep Mayoral.
Respecte la rehabilitació de l'institut, Bargalló ha recordat que en el darrer acord de Govern del pla econòmic i financer, es va aprovar una partida de 6 milions d'euros per a la rehabilitació del centre.
En la trobada d'avui " hem parlat amb el centre i amb l'alcalde, per veure què necessita el centre, i com fer-ho de forma eficient per atendre la diversitat d'ensenyaments que tenen com l'ESO, el batxillerat, el batxibac i el batxillerat artístic ".
El conseller ha volgut destacar avui la importància que el curs escolar es desenvolupi amb la màxima normalitat possible en l'actual marc de pandèmia sanitària.
El titular d'Educació ha manifestat que la visita li ha permès conèixer els projectes educatius dels dos centres: " Tenen uns projectes educatius potents que han hagut de modificar en base a realitats diverses.
Per això, volem saber com funciona la part pedagògica.
Perquè les mesures sanitàries no és el més important, el més important del curs és que gràcies a les mesures sanitàries, pot continuar ".
Bargalló ha explicat que la visita ha permès conèixer com els dos centres han aplicat els plans d'organització i les adaptacions a les mesures Covid-19, i " com funciona el curs més enllà de les mesures sanitàries, que és el que ara hem de posar sobre la taula.
El curs serveix per educar, per formar.
Per tant, volem saber com està anant la feina tradicional del centre de treball amb l'alumnat en les noves condicions ".
En primer lloc, el conseller i l'alcalde han arribat a l'Escola Mestres Montaña, on han mantingut una breu trobada amb l'equip directiu del centre.
En acabar, s'han traslladat a l'Institut Celestí Bellera i s'han reunit amb l'equip directiu.
Els serveis territorials del Departament d'Educació i el Consorci d'Educació de Barcelona faran els actes de nomenament telemàtic necessaris per adjudicar les vacants i substitucions que hi hagi pendents d'assignació entre el personal inscrit a la borsa de personal docent.
Durant els períodes lectius del curs, els nomenaments telemàtics ordinaris es duen a terme els dilluns, dimecres i divendres de cada setmana.
Consulteu la franja horària de connexió a l'apartat "Dies d'adjudicació i franja horària" dels webs dels serveis territorials corresponents.
Tota la informació sobre el funcionament de l'adjudicació de places es troba a les pàgines web dels serveis territorials (ST) i del Consorci d'Educació de Barcelona (CEB) sol·licitats com a preferents.
De manera resumida, les fases del procediment i els apartats de les pàgines web on es es descriuen són les següents:
Si no s'accepta la proposta d'adjudicació, cal indicar-ho a l'apartat Acceptació / finalització de l'adjudicació.
Llevat que s'al·legui un motiu justificat (i acreditat amb documentació als ST corresponents o al CEB) el rebuig de la proposta comporta un nou número de barem per aquest curs escolar.
A l'apartat Consulta global de resultats (darrera adjudicació) es pot saber el resultat de les adjudicacions.
Quan s'obté una vacant o una substitució per primera vegada, s'ha d'enviar la documentació següent a la Secció de Gestió de Personal Docent dels serveis territorials corresponents:
Aquests documents s'han de presentar en el termini màxim de 10 dies naturals, a través del registre electrònic (petició genèrica*).
* Cal adjuntar un únic arxiu.pdf amb tots els documents degudament emplenats i signats.
La direcció del centre docent ha de comunicar per correu electrònic a la persona interina o substituta la finalització de la vacant o substitució per incorporació del titular del lloc de treball i adjuntarà credencial.
El primer dia lectiu posterior a la data de cessament (abans de les 10 h) la persona interina o substituta ha d'accedir de nou a l'aplicació de l'apartat Acceptació / finalització de l'adjudicació per quedar disponible de nou.
A més, ha de reenviar el correu electrònic amb la comunicació que ha fet el centre docent de finalització de la substitució, adjuntant la credencial, al correu electrònic dels serveis territorials que correspongui.
Si la incorporació del titular es produeix dimecres, per exemple, i no se'n té constància fins aquest mateix dia, la persona substituta ho ha de comunicar el mateix dimecres, si és que vol prendre part en el proper procés d'adjudicació.
Per dubtes informàtics, podeu contactar amb el Servei d'Atenció Unificada (900 828 282 + tecla 4) o enviar un missatge a [EMAIL]
Per resoldre dubtes de tipus administratiu es pot enviar un missatge de correu electrònic als serveis territorials que correspongui o el CEB.
- infantil, primària, secundària i règim especial: [EMAIL]
- infantil, primària, secundària i règim especial [EMAIL]
A través d'aquesta bústia podeu sol·licitar informació, donar opinions, fer suggeriments i formular queixes al Departament d'Educació.
Cal demanar cita prèvia per fer qualsevol tràmit amb el Departament d'Educació.
Des d'aquesta secció podeu accedir a les adreces postals i als telèfons de les diferents seus i d'altres organismes del Departament d'Educació.
En totes les activitats relacionades amb la prova cal portar l'original del document identificador (DNI, NIE o passaport) amb què es va fer la sol·licitud d'inscripció perquè els membres de les comissions avaluadores puguin comprovar la identitat dels aspirants.
Consulteu el calendari complet de cada convocatòria al web del Departament d'Educació.
Les persones excloses a la llista provisional perquè no s'han validat algunes de les dades aportades han de presentar, si es tracta de les dades personals, l'original i una fotocòpia del DNI, NIE o passaport.
Si és el cas, aquests documents s'han de presentar al centre examinador, en els terminis indicats, en mà o per correu certificat (fotocòpia compulsada).
Si els documents no es presenten dins el termini indicat, l'aspirant queda exclòs de la convocatòria.
Consulteu la documentació justificativa específica que han de presentar les persones que sol·liciten:
Per poder-se inscriure a la prova cal tenir com a mínim 18 anys el dia de la prova.
La inscripció es cobreix d'acord amb l'ordre de demanda i es tanca en el moment que s'hagi cobert la disponibilitat màxima de cada centre.
Un cop enviat el formulari d'inscripció no es pot canviar el centre seleccionat.
Si no s'ha fet en el moment de la inscripció, també es pot accedir per Internet al resguard d'inscripció i imprimir-lo; per fer-ho cal saber:
Si no s'ha fet en el moment de la inscripció, també es pot accedir per Internet al resguard d'inscripció i imprimir-ho; per fer-ho cal saber:
La documentació per a l' exempció de la llengua catalana, si és el cas, s'ha de presentar al centre examinador (en horari de registre):
Per fer la consulta cal introduir el número del document identificador (DNI, NIE o passaport) i el codi de la sol·licitud.
Al tauler d'anuncis dels centres on es va fer la prova.
Com a norma general cal tenir 18 anys, però hi ha excepcions per a majors de 16 anys que cal valorar cas per cas.
Consulta els centres d'acord amb els ensenyaments que vulguis cursar al mapa escolar
Pots presentar-te a les proves que convoca el teu institut el mes de març per aprovar les matèries suspeses i poder obtenir el graduat, si fa menys de dos anys que has acabat l'ESO, tens més de 18 anys i no tens més de cinc matèries suspeses.
Graduat en educació secundària obligatòria (alumnes que no l'han obtingut en finalitzar l'etapa)
Pots presentar-te a les proves lliures que convoca el Departament d'Educació dues vegades l'any amb l'objectiu que l'aspirant demostri que ha assolit els objectius i les competències del currículum dels ensenyaments d'educació secundària per a les persones adultes.
Graduat en educació secundària obligatòria (majors de 18 anys)
Termini d'inscripció a les proves: del 18 al 22 de maig de 2020
Data de realització de les proves: 29 de juny de 2020
Ensenyaments artístics superiors (proves específiques)
Termini d'inscripció a les proves: cada centre en determina el calendari, comprès entre el 13 de maig i el 19 de juny de 2020
Data de realització de les proves: cada centre les determina
Són ensenyaments superiors reconeguts pel marc europeu d'educació superior.
Sí, els títols superiors de grau i els màsters artístics oficials tenen el mateix reconeixement acadèmic i laboral que els graus i màsters universitaris oficials.
Hi podràs estudiar 5 disciplines artístiques: art dramàtic, conservació i restauració de béns culturals, dansa, disseny i música.
Per obtenir un títol superior dels ensenyaments artístics cal haver cursat 240 ECTS.
Cal tenir batxillerat o haver superat la prova de majors de 25 anys.
També cal superar una prova especifica d'accés al centre escollit per a cursar la titulació.
A Catalunya hi ha centres de titularitat pública i privada.
Centre superior públic: Escola Superior d'Art Dramàtic de l'Institut del Teatre (ESAD)
Centre superior privat: Centre autoritzat d'ensenyaments artístics superiors d'art dramàtic Eòlia
Conservació i Restauració de Béns Culturals
Centre superior públic: Escola Superior de Conservació i Restauració de Bens Culturals de Catalunya (ESCRBCC)
Centre superior públic: Conservatori Superior de Dansa de l'Institut del Teatre (CSD)
Centre superior públic: Escola Superior de Disseny i Arts Plàstiques de Catalunya (ESDAP)
Centre superior públic: Escola Superior de Música de Catalunya (ESMUC)
Centre superior privat: Centre autoritzat d'ensenyaments artístics superiors de música Taller de Músics
Centre superior privat: Centre superior de música Jam Session
Ensenyaments esportius (prova general TEGM)
Data de realització de les proves: 25 de juny de 2020
Data de realització de les proves: 29 de juny de 2020
Ensenyaments esportius (proves específiques)
Termini d'inscripció a les proves: juny (pendent)
Data de realització de les proves: juliol (pendent)
Ensenyaments esportius d'Era Val d'Aran (prova general)
Termini d'inscripció a les proves: dates per determinar
Data de realització de les proves: 26 de maig de 2020
Ensenyaments esportius d'Era Val d'Aran (prova específica)
Termini d'inscripció a les proves: data per determinar
Data de realització de les proves: juliol
Institut Joanot Martorell (08017153) i EFTE-Escola Catalana de l'Esport (08065640) (Esplugues de Llobregat)
Institut Cal·lípolis + Institut Campclar (Tarragona)
Institut Centre d'Alta Muntanya del Pallars (25010368)
Institut Centre d'Alta Muntanya del Pallars
Escola de Tècnics de la Vall d'Aran
La Direcció de Serveis (Via Augusta, 202-226, 08021, Barcelona).
L'adreça de contacte del delegat o delegada de protecció de dades és: [EMAIL].
La finalitat és tramitar i resoldre els processos de selecció de personal per tal de cobrir temporalment llocs de treball vacants reservats a personal funcionari d'administració i serveis, i proveir llocs de comandament i llocs singulars de l'estructura del Departament d'Educació.
Els usos del fitxer són els que es deriven de gestionar els processos de selecció i provisió esmentats.
Per a més informació sobre conservació de dades consulteu les Taules d'avaluació documental.
La missió es fa en interès públic, d'acord amb el títol 5è del Text únic dels preceptes de determinats textos legals vigents a Catalunya en matèria de funció pública, aprovat mitjançant el Decret legislatiu 1/1997, de 31 d'octubre.
En primer lloc a l'Agència Tributària; a la Seguretat Social; a l'Institut Nacional de Seguretat Social (INSS); a la Mutualitat General de Funcionaris Civils de l'Estat (MUFACE); als òrgans jurisdiccionals competents; als departaments i organismes de la Generalitat de Catalunya de conformitat amb la normativa, a petició del Ministeri d'Hisenda i Administracions Públiques i d'altres administracions públiques; a entitats bancàries per a pagaments, i també a totes les persones que accedeixin a les dades en virtut del principi de publicitat activa, previst a la Llei 19/2014, del 29 de desembre de transparència, accés a la informació pública i bon govern.
En segon lloc, als encarregats de tractament que proveeixen, per compte del responsable del tractament, els serveis TIC i els serveis de retirada, trasllat, dipòsit, consulta i destrucció de documentació administrativa.
Finalment, no comunicarem les vostres dades a tercers, excepte que ho hàgiu consentit prèviament o en els casos previstos per llei.
Podeu trobar tota la informació relativa als drets de les persones interessades i com exercir-los en el web del Departament d'Educació.
Teniu dret a presentar una reclamació davant l'autoritat de protecció de dades del vostre lloc de residència habitual, del lloc de treball o on s'hagi produït l'incompliment de la normativa.
Si aquesta autoritat és l'Autoritat Catalana de Protecció de Dades, podeu fer-ho mitjançant la seva Seu electrònica.
CFGS Química i Salut Ambiental, substitueix a dos títols LOGSE, el CFGS Química Ambiental i el CFGS Salut Ambiental
CFGS Termalisme i Benestar (títol nou)
CFGM Manteniment d'Estructures de Fusta i Mobiliari d'Embarcacions d'Esbarjo (títol nou)
La titulació doble de batxillerat i ensenyaments esportius (BEsp) permet l'obtenció de dues titulacions de la manera següent: la de batxiller en tres cursos acadèmics i la d'un cicle d'ensenyaments esportius en els dos primers d'aquests tres cursos.
Les modalitats de batxillerat que es poden cursar són: la de ciències i tecnologia, d'una banda, i la d'humanitats i ciències socials, de l'altra.
La modalitat de batxillerat escollida es combina amb una única modalitat esportiva concreta.
Les modalitats que s'ofereixen per a aquest curs són: atletisme, basquetbol, futbol, salvament i socorrisme i vela.
També és possible optar per la de batxiller en tres cursos acadèmics i la del cicle de grau mitjà d'arts plàstiques i disseny en els dos primers d'aquests tres cursos.
Sí, amb les mesures de simultaneïtat es poden reduir hores lectives de batxillerat, una matèria específica a cada curs i també l'Educació Física per a alumnes de dansa.
El cercador de centres educatius del web Estudiar a Catalunya et mostrarà l'escola de dansa autoritzada més propera.
Cal veure quina és la seva oferta educativa i com respon als teus interessos.
Solen oferir tècniques de dansa diverses, a diferents nivells i adreçades a edats entre 6 i 18 anys, organitzades en grups afins per edats i nivells.
Cal tenir 16 anys i fer la prova específica d'accés a qualsevol dels cursos.
Encara no, però el Departament d'Educació està elaborant un títol propi (amb validesa professional a Catalunya) de grau mitjà en dansa urbana.
A Catalunya hi ha una oferta molt diversa d'escoles de música públiques i privades.
Pots trobar més informació al web Estudiar a Catalunya.
Hi ha dues possibilitats, segons el teu nivell previ:
Pots fer la prova d'accés a un dels sis cursos del grau professional de música i demanar la convalidació de les matèries que tenies aprovades.
A Catalunya es poden estudiar fins a set graus diferents a l'entorn de la música.
L'oferta la imparteixen un centre públic i tres de privats, tots a Barcelona.
Al web Estudiar a Catalunya trobaràs tota la informació.
No, són títols propis de la Generalitat de Catalunya i, per tant, no tenen validesa acadèmica, però sí que tenen validesa professionalitzadora.
Sí, existeixen dos títols propis de la Generalitat de Catalunya: el CFGM d'Animació en Circ i el CFGS en Arts del Circ.
Abans de res, cal tenir una bona forma física.
Grau mitjà: cal un requisit acadèmic (títol d'ESO) i fer una prova específica d'accés.
Si no es té el títol d'ESO, cal superar la part comuna de la prova que es fa per a l'accés als cicles formatius d'arts plàstiques i disseny.
Grau superior: hi ha tres possibilitats.
No, són títols propis de la Generalitat de Catalunya i, per tant, no tenen validesa acadèmica, però sí que tenen validesa professionalitzadora.
Sí, pots cursar el CFGS en Tècniques d'Actuació Teatral, un títol propi amb efectes laborals a Catalunya (i, per tant, sense validesa acadèmica), de dos cursos de durada.
Per accedir-hi cal tenir el títol de batxillerat o equivalent (o fer la prova corresponent en el cas de no tenir-lo) i fer una prova específica d'accés en el centre on es volen cursar els ensenyaments.
Sí, els estudis d'art dramàtic són ensenyaments superiors (equivalents a grau universitari) de quatre cursos amb tres itineraris: interpretació, escenografia i direcció escènica i dramatúrgia.
S'accedeix a aquests cossos de seguretat mitjançant oposició.
D'altra banda hi ha empreses privades de bombers i, en aquest cas, cal consultar les ofertes i condicions per accedir a un lloc de treball que ofereix l'empresa en particular.
Hauries d'estudiar el cicle formatiu d'ensenyaments esportius de Salvament i Socorrisme per després inscriure't en el Registre Oficial de Professionals de l'Esport de Catalunya (ROPEC).
Si és per a la cura de cavalls, el CFGM d'Activitats Eqüestres.
També pots consultar els ensenyaments esportius d'hípica al web Estudiar a Catalunya.
Pagès: hi ha cicles formatius de formació professional relacionats amb el món rural, tant de grau mitjà com superior, en la família agrària.
Per escollir el que millor s'adapta als teus interessos hauries de consultar el web Estudiar a Catalunya, on trobaràs la descripció de cadascun d'aquests cicles formatius.
Pesca: per portar una embarcació de pesca, depenent del tipus de vaixell, s'ha de tenir el CFGM Navegació i Pesca de Litoral o el CFGS Transport Marítim i Pesca d'Altura.
Turisme rural: no hi ha un títol específic per a turisme rural, però sí que es pot estudiar el CFGS Guia, Informació i Assistències Turístiques o el CFGS Gestió d'Allotjaments Turístics.
Pots estudiar el CFGM Olis d'Oliva i Vins o el CFGS Vitivinicultura.
No n'hi ha cap títol de formació professional per ser pilot d'avió ni d'helicòpter.
Per poder portar una embarcació cal tenir el CFGM Navegació i Pesca de Litoral o el CFGS Transport Marítim i Pesca d'Altura, depenent del tipus de vaixell.
Per poder portar una embarcació esportiva, no cal tenir un títol d'FP, s'ha de fer un examen per poder obtenir la titulació nàutica d'esbarjo.
Es fan cursos normalment a les mateixes empreses, i si són públiques, primer s'ha d'haver passat un procés de selecció.
S'ha de tenir el CFGM Electromecànica de Vehicles Automòbils (avions amb motor de pistó) o el CFGS Manteniment Aeromecànic d'Avions amb Motor de Turbina; tots dos s'imparteixen a l'Institut Illa dels Banyols del Prat de Llobregat.
S'han de superar unes proves molt exigents.
Els requisits per poder accedir a les proves:
Has d'estudiar el CFGM Soldadura i Caldereria.
Es requereix una titulació universitària o cursos de formació.
També us podeu dirigir a la pàgina web de l'Agència de l'Habitatge de Catalunya, a l'apartat del Registre d'agents immobiliaris.
La domòtica és l'automatització de les instal·lacions i, per tant, tots els títols de formació professional d'instal·lacions hi tenen relació.
Els més adients serien el CFGM Instal·lacions Elèctriques i Automàtiques, CFGM Instal·lacions de Telecomunicacions, CFGM Instal·lacions de Producció de Calor, CFGM Instal·lacions Frigorífiques i de Climatització, CFGS Sistemes Electrotècnics i Automatitzats, CFGS Sistemes de Telecomunicacions i Informàtics, CFGS Manteniment d'Instal·lacions Tèrmiques i de Fluids, CFGS Desenvolupament de Projectes d'Instal·lacions Tèrmiques i de Fluids.
El CFGS Il·luminació, Captació i Tractament d'Imatge.
També pots consultar els ensenyaments d'arts plàstiques i disseny de fotografia.